|  |  |  |  |
| --- | --- | --- | --- |
| C:\Users\Magnhild\AppData\Local\Microsoft\Windows\INetCache\Content.Outlook\GP3QQ1IU\Kommunevåpen stor.png | **Evenes kommune**Ugyldig flettefelt |  |  |
| **Arkiv:** |   |
| **JournalpostID:** | 25/4549 |
| **Saksbehandler:** | Rune Hjallar |
| **Dato:** | 03.10.2025 |

Saksframlegg

| **Saksnr.** | **Utvalg** | **Møtedato** |
| --- | --- | --- |
| 55/25 | Formannskapet | 09.10.2025 |

# Slaggen næringsområde, reguleringsplan for utlegging til offentlig ettersyn, Plan-Id 1853-2024501

**Bakgrunn for saken:**

Formannskapet behandlet i sak 39/24 den 21.05.24 oppstart av reguleringsplanarbeid for Slaggen. I den forbindelse ble også planprogram behandlet og lagt ut til offentlig ettersyn. Bakgrunn for planarbeidet er den interressen Bogen Aqua har for å etablere settefisk/aqua-kultur anlegg på stedet.

Planvarsel med planprogram er sendt ut til grunneiere, naboer og myndigheter 27.05.24, samt at planvarselet er annonsert i Harstad Tidende, Fremover og på kommunens hjemmeside. I tillegg ble det avviklet info-/folkemøte på Bogen samfunnshus 06.05.25.

Merknader og innspill til planprogrammet ble behandlet i sak 62/24 den 03.09.24. Formannskapet fattet følgende vedtak:

«Formannskapet tilslutter seg de vurderinger som er gjort i notat/foreløpig merknadsbehandling, og ber planadministrasjonen se på de regulerings- og utfyllingsgrenser som ivaretar både kommunens/ samfunnets behov, og ivaretar innspillene fra befolkningen».

Dette er forsøkt ivaretatt i planarbeidet iom at det er gjort innskrenkninger i planområdet, spesielt sørover mot Bergviknes. Planområdet er ca 320 dekar, ca. 80 dekar landareal og 240 dekar sjøareal.

HRP AS, har bistått kommunen i planarbeidet.

Rettsgrunnlag, Plan- og bygningsloven kapittel 12.

**Kommunedirektørens innstilling til vedtak:**

I henhold til plan- og bygningslovens § 12-10 jfr. § 12-11 legges forslag til områderegulering av Slaggen nærings- og industriområde med plankart datert 17.09.25 og planbestemmelser og planbeskrivelse m.v. datert 25.09.25 ut til offentlig ettersyn i seks – 6 – uker fra utlysningsdato.

| **Vedlegg i saken:** |
| --- |
| Vedlegg 1 Sammenstilling KU Slaggen industriområde 3.9.25 |
| Vedlegg 2 Geoteknisk utredninsgsrapport Norconsult 52304572-RIG-R1 Bogen 10.04.24 |
| Vedlegg 3 Vannmiljø og marint naturmangfold Akvaplan Niva 15.01.25 APN 65866 |
| Vedlegg 4 Konsekvenser for sjørøye i Bogen Akvaplan Niva 18.08.2025 rap APN 66759 |
| Vedlegg 5 Stedsanalyse Slaggen industriområde 08.07.2025 |
| Vedlegg 6 Trafikkanalyse - Slaggen industriområde - Rapport HRP\_V1.1 27.06.2025 |
| Vedlegg 7 2025-05-20 Lifetec rapport A25.1650.01 Støyutredning Slaggen |
| Vedlegg 8 Fagrapport friluftsliv - Slaggen industriområde HRP\_V1.0 08.07.25 |
| Vedlegg 9 Fagrapport forurensning - Slaggen industriområde HRP\_V1.0 10.04.2025 |
| Vedlegg 10 Fagrapport klimagasser - Slaggen industriområde HRP\_V2.0 17.06.25 |
| Vedlegg 11 Energinotat Slaggen industriområde 20.02.2025 |
| Vedlegg 12 VAO Rammeplan Slaggen industriområde 29.08.2025 |
| Vedlegg 13 VAO Rammeplan vedlegg 1 GH001 - Plantegning |
| Vedlegg 14 ROS-analyse Slaggen 17.9.2025 |

**Formannskapet 09.10.2025**

**Behandling:**

Innstilling enstemmig vedtatt.

### FS - 55/25 Vedtak:

I henhold til plan- og bygningslovens § 12-10 jfr. § 12-11 legges forslag til områderegulering av Slaggen nærings- og industriområde med plankart datert 17.09.25 og planbestemmelser og planbeskrivelse m.v. datert 25.09.25 ut til offentlig ettersyn i seks - 6 - uker fra utlysningsdato.

**Saksopplysninger:**

I planforslaget deles området i 3 deler der det største området (IND) er avsatt til bruk for Bogen Aqua. Sør for dette ligger NÆ1 (landareal) og NÆ 2 (sjø) og i nord ligger NÆ 3 (sjø). Utnyttelse av NÆ 2 og NÆ 3 krever (sammen med deler av IND) utfylling. Planforslaget legger opp til at utfylling kan skje med hjemmel i planforslaget. Bruk/utbygging av området (IND) kan også skje med hjemmel i planforslaget, mens NÆ 2 og NÆ 3 krever detaljregulering. Utfylling og utbygging av områdene er avhengig av en aktør som er villig til å legge til rette for dette.

Hvis planvedtaket vedtas er det viktig for kommunen å være oppmerksom på at utfylling av (egne) områder NÆ 2 og NÆ 3 krever detaljprosjektering. Hvis det skulle oppstå en situasjon der det er tilgjengelig utfyllingsmasser må man være på forskudd med denne prosjekteringen.

I tillegg legger planforslaget opp til at kai og småbåthavn kan utnyttes tilnærmet likt med dagen bruk. Det er også satt av et område for lagerbebyggelse (LA).

Utnyttelsesgrad for området IND er satt til 40 %-BYA. Maksimal byggehøyde er satt til 19 moh, mens tekniske anlegg ikke skal overstige 24 moh. For området NÆ 1 er maksimal byggehøyde satt til 13 moh, mens det ikke er satt utnyttelsesgrad og byggehøyde for NÆ2 og NÆ 3 der det altså er krav om detaljregulering før en utbygging kan starte.

Lagerbebyggelse LA kan benyttes til bygg inntil 200 m² - BRA og med byggehøyde 10 moh.

Det er i bestemmelsene satt en forbudssone for anleggsarbeider i sjø. Denne forbudssonen gjelder i perioden 15. juni til 15. august og innebærer at det ikke kan gjøres noen type anleggsarbeider i denne perioden.

Det er også satt grenseverdier for støy fra anleggsvirksomhet og næringsvirksomhet som sier at støy ikke kan overstige grenseverdier gitt i Miljødepartementets retningslinjer T-1442.

I forhold til trafikk er det avsatt adkomst. Internveier og parkeringsplasser er ikke regulert i planen. Det er også bestemmelser for bruk og vern av sjø og strandområder (BSV), havneområder til sjøs(HS) og småbåthavn (SH).

Andre forhold - konsekvensutredning

Planforslaget har foregått mellom våren 2024 til kommunen fikk oversendt planforslag med vedlegg den 22.09.25, samt en oppdatering 25.09.25.

Planen/tiltaket er vurdert til å utløse krav om konsekvensutredning etter forskrift om konsekvensutredninger, jf. §§ 6 og 8. Det er utarbeidet fullstendig konsekvensutredning for 4 utredningstema, Friluftsliv, Klimagassutslipp, Støy og Vannmiljø og marint naturmangfold. For utredningstema Forurensning er det gjennomført utredning uten at den er fullført med konsekvenskrav, da påvirkningen er vurdert som liten. Ellers er det utført utredninger på fagtemaene, energi, trafikkanalyse, steds/landskapsanalyse, geoteknikk, konsekvenser for sjørøye, samt rammeplan VAO (vann, avløp og overvann) og ROS-analyse.

En del av fagtemaene er beskrevet nedenfor.

For nærmere redegjørelse om prosjektet vises det til vedlagte planbeskrivelse, planbestemmelser, plankart mv.

**Vurderinger:**

**Friluftsliv**

Under fagtema friluftsliv er 5 forskjellige områder vurdert mht verdi, påvirkning og konsekvens. Strandsone i nedenfor E 10 har noe verdi som observasjonssted og vurderes å gi noe negativ konsekvens. Strand i nordøst brukes til bading og lek, men det er utbygging av E 10 som medfører tap av stranda (se Barn og unge). Nausttomtene i området vurderes å ha visse kvaliteter og vurderes å ha middels negativ konsekvens. Småbåthavna vurderes å ha en viktig lokal funksjon, men eventuelle negative konsekvenser vurderes å kunne kompenseres i dialog med småbåtforeningen. Områdene i sjøen er vurdert å ha verdi, bl.a. som gyte- og oppvekstområde. Utbygging er vurdert til middels negativ konsekvens pga arealbeslag og forringelse av miljøkvalitet. Det er beskrevet avbøtende tiltak, som at utfyllingsområdet er redusert, sikring av tilgang til småbåthavn i anleggsperioden, restaurering av nærliggende naturområder som er viktig osv.

**Barn og unge**

Barn og unge skal hensyntas i planprosessen. I høringsinnspill til planprogrammet kom det frem at strand i nordøst brukes til bading og lek, dette fremgår også av vedlegg 8 Fagrapport for friluftsliv. Dette arealet berøres ikke av planforslaget for Slaggen, men derimot av planforslaget til E 10 som allerede er vedtatt. Ellers er området regulert til industri og næring i den gamle reguleringsplanen for Slaggen og kommuneplanens arealdel for Bogen. Planforslaget viderefører dermed de intensjoner som ligger i tidligere planer for området og det er derfor ikke aktuelt med tilrettelegging for barn og unge.

Småbåthavna som også kan være et oppholdssted for barn og unge blir videreført tilnærmet lik dagens bruk.

**Støy og avbøtende tiltak**

Det er gjennomført beregninger av hvordan støy påvirker nærområdet inkludert støy fra veitrafikk langs E10 både med og uten etablering av ny E 10.

Den dominerende støykilden i området er veitrafikkstøy fra E 10. I normal drift vil ikke aktiviteten i næringsområdet utløse støy over grenseverdiene. I anleggsperioden (utfylling) vil derimot enkeltboliger kunne bli utsatt for støy over grenseverdiene. Dette vil skjerpes ytterligere hvis arbeidet har en varighet over 6 måneder, da støykravet skjerpes med 5 dB.

Et godt tiltak for å redusere støy er at arbeidet utføres på dagtid (kl 07-19). Ellers anbefales det stikkmålinger av støy hos naboer under byggeperioden. Behov for ytterligere tiltak (lokal støyskjerm) vil være avhengig av anleggsperiodens varighet og intensitet. I normal drift vil støy ikke overstige fastsatte grenseverdier.

**Forurensning**

Samlerapporten beskriver forurenset grunn, forurensning i sjø og luftforurensning og avbøtende tiltak. På land er det mistanke om forurenset grunn fra tidligere virksomhet som også kan ha spredd seg til sjøen. Det må gjøres miljøtekniske grunnundersøkelser og risiko for spredning av forurenset masser også til sjøen må ivaretas. Endret arealbruk vurderes imidlertid som positivt i forhold til historisk bruk.

Før utfylling i sjø er det er sannsynlig at Statsforvalter vil kreve kildekartlegging, sedimentundersøkelse, risikovurdering og naturkartlegging. Naturkartlegging er gjennomført. Avbøtende tiltak beskrives i søknad om utfylling og kan være å unngå aktivitet i gyte- og hekkeperiode (ivaretatt i bestemmelse), etablere motfylling (sjete) og bruk av siltgardin.

Luftforurensning fra tiltaket vurderes som lav. Eventuelle luktproblemer kan unngås og forventes ivaretatt.

**Vannmiljø og marint naturmangfold**

Utredningen av vannmiljø har vurdert tre verdier, påvirkning og konsekvens for delområder basert på aktiviteter som inngår i tiltaket. Dette gjelder utfylling innerst i Bogen, legging av utslippsledning og utslipp av renset avløpsvann fra produksjonen. I tillegg er det gjort en egen vurdering av konsekvens for sjørøye. Det er ikke funnet sårbare naturtyper.

Konsekvens av utfyllingen vurderes som noe negativ fordi området blir sterkt påvirket av utfyllingen. Konsekvensen av utslippsledningen vurderes som ubetydelig, mens utslippsområdet ligger i et større lokalt viktig gyteområde for torsk. Vannkvaliteten vurderes å kunne bli noe forringet i utslippsområdet, mens naturmangfold ventes ubetydelig påvirket.

Det er vurdert at plantiltaket ikke kunne forringe sjørøyebestanden i noen grad. Avbøtende tiltak er å unngå anleggsarbeid i perioden medio juni til medio august. Dette er ivaretatt i reguleringsbestemmelsene. Det er ikke foreslått avbøtende tiltak i sjø.

Det er ikke påvist automatisk fredete kulturminner under vann i området.

**Landskapsanalyse, byggehøyde, utnyttelsesgrad**

Planområdet er relativt flatt, men for å oppnå et fullverdig byggeområde må det utvides i sjøen. E10 utgjør en fysisk barriere og beslaglegger store arealer, særlig med etableringen av ny trasé. Ombygging av veien vil få store konsekvenser for eiendomsutvikling. Utfylling i sjø kan kompensere for tapte arealer som følge av veien.

Planforslaget legger opp til industriaktivitet som vil sette er tydeligere preg på Bogen tettsted. Planlagt bebyggelse er stor i lokal målestokk og vil endre byggeskikken på stedet.

Det er registrert en del vegetasjon som har etablert seg de siste årene. Denne kan med fordel bevares og forsterkes som et vegetasjonsbelte langs veien. Dette vil skjerme det nye anlegget til Bogen Aqua og bidra til å redusere visuell eksponering, samtidig som det styrker grønnstrukturen i området.

Båthavna er et viktig lokaltilbud og bør fortsatt være tilgjengelig for allmennheten. Området rundt preges av småhusbebyggelse og enkelte større offentlige bygg. Nye bygg bør tilpasses eksisterende strukturer og landskap, og store kontraster bør unngås.

Ved etablering av ny næringsvirksomhet er det viktig å ta hensyn til eksisterende infrastruktur og behov for utvidelser. Det anbefales at kommunen fortsetter å utforske synergier mellom Bogen Aqua og andre mulige aktører.

**Energi**

Utbyggingen av Bogen Aqua og kommunale næringsarealer vil ikke være avhengig av nye utbedringer av sentralnettet. Planene til Bogen Aqua og øvrig næringsutvikling verken skaper eller forverrer kapasitetsutfordringene i kraftnettet for andre aktører eller lokalsamfunnet.

Samlet forbruk for fullt utbygd Bogen Aqua 4 er beregnet til 48,9 GWh per år, inkludert NÆ-områdene er forbruket vurdert til ca 52 GWh pr. år. Alternative energikilder som varmepumpe basert på jordvarme er mulig.

**Trafikale forhold**

Trafikkanalysen vurderer dagens situasjon, konsekvenser i form av trafikkøkning og trafikksikkerhet, samt behov for utbedringer av veikryss.

Plantiltaket medfører økt trafikk i området og beregningene er fordelt på Bogen Aqua, samt de to kommunale næringsarealene NÆ 2 og NÆ 3. For alternativ med kun Bogen Aqua beregnes økt turproduksjon å være mellom 44 og 160 kjøretøy per dag.

Mens det med fullt utbygd næringsarealer beregnes en økt turproduksjon mellom 191 og 916 kjøretøy per dag.

Planforslaget legger opp til utbedring av kryss E10 x Industriveien noe som vil gi et ryddig og oversiktlig kjøremønster.

For myke trafikanter vil økt trafikk generelt gi noe økt risiko for trafikkulykker med gående og syklende. Området vurderes godt tilrettelagt for myke trafikanter og ulykkesstatistikken viser få ulykker. Det finnes ikke og er heller ikke planlagt for sikker kryssing av E10. Gang- og sykkelvei samt bussholdeplass ligger på motsatt side av veien. Det antas at de fleste vil benytte kjøretøy som fremkomstmiddel til planområdet.

**Geoteknisk utredning**

Iom at reguleringsområdet ligger under marin grense utløses et krav om vurdering av områdestabilitet. I denne sammenheng er det stabiliteten vurdert som god, men det er også påvist område med kvikk- og sprøbruddsmateriale som krever oppmerksomhet.

Konklusjonen er at kravet til sikker byggegrunn kan ivaretas. Selv om utredningen viser til en måte å gjøre dette på (motfylling) må det uansett gjøres en detaljprosjektering av utbygger før utfylling starter.

**ROS-analyse**

Det er gjennomført ROS-analyse, der tre hendelser er beskrevet med tiltak. Dette gjelder kvikkleireskred (områdestabilitet), trafikkulykke og storbrann. Tiltak mot kvikkleireskred avklares ved detaljprosjektering og kan være en motfylling. Trafikkulykke er basert på at strandområdet opparbeides på en slik måte at gangtrafikken øker til området. Da må et trafikksikkert krysningspunkt over E 10 etableres. Den siste hendelsen er storbrann og tiltak her er at det etableres som særskilt brannobjekt og at kommunens brannvesen følger opp.

**Innspill og medvirkning**

Slik det vurderes er innspill til oppstart og planprogram tilfredsstillende kommentert og ivaretatt i planprosessen. Grunneiere og naboer er orientert om planprosess og planprogram via brev i tillegg til at det er avholdt informasjonsmøte den 18.06.24 på rådhuset og den 06.05.25 på Bogen samfunnshus.

**Oppsummering - konklusjon:**

Slik kommunedirektør vurderer planforslaget er det i tilstrekkelig grad redegjort for utbygging og konsekvenser planforslaget vil medføre for omgivelsene og berørte parter.

Ut fra en samlet vurdering anbefaler kommunedirektør derfor at planforslaget legges ut til offentlig ettersyn.